pythainlp/thaigov-v2-corpus-22032023 huggingface dataset:
วันจันทร์ที่ 20 มีนาคม 2566
พม. ปั้นร้านค้าสหกรณ์ ช่วยชุมชนการเคหะฯ ลดค่าครองชีพ ชอปสินค้าดี ราคาถูก
พม. ปั้นร้านค้าสหกรณ์ ช่วยชุมชนการเคหะฯ ลดค่าครองชีพ ชอปสินค้าดี ราคาถูก
เมื่อวันที่ 17 มี.ค. 66เวลา 12.45 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดงานส่งเสริมและสนับสนุนกิจกรรมร้านค้าสหกรณ์ภายในชุมชนการเคหะแห่งชาติ (กคช.) พร้อมมอบป้ายร้านค้าสหกรณ์บริการชุมชนบ้านเอื้ออาทรบางบัวทอง จำกัด และร้านค้าสหกรณ์บริการชุมชนบ้านเอื้ออาทรรัตนาธิเบศร์ (ท่าอิฐ) จำกัด อีกทั้งมอบวุฒิบัตรขอบคุณ บริษัท พรอคเตอร์ แอนด์ แกมเบิล แมนูแฟคเจอริ่ง (ประเทศไทย) จำกัด หรือ P&G ที่สนับสนุนกิจกรรมร้านค้าสหกรณ์ฯ และมอบถุงยังชีพให้ผู้แทนชุมชนโครงการบ้านเอื้ออาทรรัตนาธิเบศร์ (ท่าอิฐ) และครอบครัวเปราะบางในชุมชนบ้านเอื้ออาทรบางบัวทอง 1 นอกจากนี้ เยี่ยมชมร้านค้าสหกรณ์ฯ ศูนย์ดูแลและฟื้นฟูสุขภาพผู้สูงอายุ (Elderly Day Care) และบูธกิจกรรมขยะแลกของ P&G โดยนายทวีพงษ์ วิชัยดิษฐ ผู้ว่าการการเคหะแห่งชาติ กล่าวรายงาน ทั้งนี้ นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมคณะผู้บริหาร นางระวีพรรณ แก้วเพียงเพ็ญ รองผู้ว่าราชการจังหวัดนนทบุรี และผู้แทนภาคีเครือข่าย เข้าร่วมงาน ณ โครงการบ้านเอื้ออาทรบางบัวทอง 1 จังหวัดนนทบุรี
นายจุติ กล่าวว่า รัฐบาลให้ความสำคัญต่อการพัฒนาที่อยู่อาศัยสำหรับประชาชนผู้มีรายได้น้อยถึงปานกลางและครัวเรือนเปราะบาง เพื่อการพัฒนาคุณภาพชีวิตที่ดีอย่างมั่นคง จึงได้มอบหมายกระทรวง พม. โดยการเคหะแห่งชาติ (กคช.) ขับเคลื่อนการพัฒนาโครงการที่อยู่อาศัยที่ได้มาตรฐาน มีสภาพแวดล้อมที่ดี ควบคู่กับการสร้างเศรษฐกิจชุมชนที่เข้มแข็ง ด้วยการส่งเสริมและพัฒนาอาชีพรายได้ให้กับประชาชนผู้อยู่อาศัย วันนี้ มีการจัดงานส่งเสริมและสนับสนุนกิจกรรมร้านค้าสหกรณ์ภายในชุมชน กคช. โดยได้รับการสนับสนุนจากภาคธุรกิจเอกชน คือ P&G คัดสรรสินค้าที่มีคุณภาพ ราคาถูก มาจำหน่ายในร้านค้าสหกรณ์ฯ เป็นการช่วยลดภาระค่าใช้จ่ายและค่าครองชีพ อีกทั้งชาวชุมชนสามารถนำผลิตภัณฑ์ของตนมาฝากขายเพื่อเพิ่มรายได้ให้กับตนเองและครอบครัวได้อีกทางหนึ่งด้วย ทั้งนี้ จะมีการขยายผลของโครงการดังกล่าวไปยังชุมชน กคช. ทั่วประเทศ
นายจุติ กล่าวเพิ่มเติมว่า โครงการบ้านเอื้ออาทรบางบัวทอง 1 จังหวัดนนทบุรี ได้รับรางวัลระดับประเทศในระดับดีเลิศจากกรมส่งเสริมสหกรณ์ติดต่อกัน 4 ปีซ้อน ตั้งแต่ปี 2560 - 2563 ซึ่งมีนิติบุคคลอาคารชุดฯ บริหารจัดการชุมชนที่มีผู้อยู่อาศัยประมาณ 8,000 คน ด้วยระบบสหกรณ์ มีผลประกอบการที่มีกำไรสามารถปันผลให้สมาชิกประมาณร้อยละ 10 ทุกปี โดยร้านค้าสหกรณ์ฯ ได้รับเฉลี่ยคืนร้อยละ 6 - 10 ต่อปี และนำผลกำไรมาใช้ในกิจกรรมสาธารณประโยชน์ต่างๆ ของชุมชน รวมถึงสวัสดิการให้แก่สมาชิก เช่น ทุนการศึกษา และการเยี่ยมไข้สมาชิกในกรณีเจ็บป่วย เป็นต้น
#ช่วย24ชั่วโมง #พม24ชม #ข่าวพม
วันจันทร์ที่ 20 มีนาคม 2566
กรมการขนส่งทางบก รายงานยอดผู้ชำระภาษีรถประจำปีเดือนกุมภาพันธ์ 2566
...
กรมการขนส่งทางบก รายงานยอดผู้ชำระภาษีรถประจำปีเดือนกุมภาพันธ์ 2566
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า ปัจจุบันกรมการขนส่งทางบก (ขบ.) มีช่องทางการให้บริการประชาชนสำหรับการชำระภาษีรถยนต์และรถจักรยานยนต์หลายช่องทาง โดยมีช่องทางการชำระภาษีออนไลน์ เช่น การชำระภาษีออนไลน์ ผ่านทางเว็บไซต์ ขบ. https://eservice.dlt.go.th แอปพลิเคชัน DLT Vehicle Tax เคาน์เตอร์เซอร์วิส แอปพลิเคชัน mPAY และ Truemoney Wallet ได้รับความนิยมจากประชาชนเพิ่มมากขึ้น เนื่องจากเป็นช่องทางที่มีความสะดวกและไม่ต้องเดินทางมาที่สำนักงานขนส่งอยู่ที่ไหนก็สามารถชำระภาษีได้
สำหรับยอดผู้ชำระภาษีประจำปีเดือนกุมภาพันธ์ 2566 ขบ. สามารถจัดเก็บภาษีรถประจำปีของสำนักงานขนส่งกรุงเทพมหานครพื้นที่ 1 - 5 ได้ทั้งสิ้น 836,928,572.41 บาท มีผู้ใช้บริการชำระภาษีรถประจำปีออนไลน์ รวม 101,047 คัน แบ่งเป็น แอปพลิเคชัน DLT Vehicle Tax 12,174 คัน ผ่านเว็บไซต์ https://eservice.dlt.go.th 72,240 คัน เคาน์เตอร์เซอร์วิส 15,540 คัน ผ่านแอปพลิเคชัน mPAY และ Truemoney Wallet 1,093 คัน ส่วนการใช้บริการรับชำระภาษีรถประจำปี ณ สำนักงานขนส่งกรุงเทพมหานครพื้นที่ 1 - 5 มีผู้ใช้บริการ 399,012 คัน การใช้บริการเลื่อนล้อต่อภาษี (Drive Thru for Tax) 82,786 คัน ศูนย์บริการร่วมคมนาคม 5,168 คัน ที่ทำการไปรษณีย์ 755 คัน ตู้รับชำระภาษีรถประจำปีอัตโนมัติ (Kiosk) 1,740 คัน ชำระผ่าน Shop Thru for Tax 818 คัน รวมมียอดผู้ใช้บริการชำระภาษีประจำเดือนกุมภาพันธ์ 2566 ทั้งสิ้น 591,326 คัน
รองอธิบดีกรมการขนส่งทางบก กล่าวเพิ่มเติมว่า สำหรับผู้ที่ชำระภาษีรถประจำปีผ่านแอปพลิเคชัน DLT Vehicle Tax เมื่อชำระภาษีรถประจำปีผ่านแอปพลิเคชันเรียบร้อยแล้ว สามารถเลือกให้จัดส่งเครื่องหมายการเสียภาษีและใบเสร็จรับเงินทางไปรษณีย์ จะได้รับภายใน 5 วันทำการนับจากวันชำระเงิน หรือเลือกพิมพ์เครื่องหมายการเสียภาษีด้วยตนเองที่ตู้รับชำระภาษีรถประจำปีอัตโนมัติ (Kiosk) ภายในสำนักงานขนส่งกรุงเทพมหานครพื้นที่ 1 - 5 โดยในระหว่างที่รอรับเอกสารระบบจะแสดงหลักฐานการชำระภาษีรถประจำปีชั่วคราว เพื่อให้เจ้าของรถสามารถใช้เป็นหลักฐานแสดงการชำระภาษีจนกว่าจะได้รับเครื่องหมายการเสียภาษีประจำปีจาก ขบ. สำหรับผู้ที่ต้องการชำระภาษีรถประจำปีสามารถชำระล่วงหน้าได้ก่อนครบอายุภาษี 90 วัน รถยนต์อายุการใช้งานเกิน 7 ปี รถจักรยานยนต์อายุการใช้งานเกิน 5 ปี รวมถึงรถที่ค้างชำระภาษีเกิน 1 ปี แต่ไม่เกิน 3 ปี สามารถนำรถเข้าตรวจสภาพ ณ สถานตรวจสภาพรถเอกชนก่อนชำระภาษีล่วงหน้าผ่านระบบออนไลน์ หากประชาชนมีข้อสงสัยหรือต้องการสอบถามเกี่ยวกับการชำระภาษีรถยนต์หรือรถจักรยานยนต์เพิ่มเติมได้ที่ โทร. 1584 ตลอด 24 ชั่วโมง
วันจันทร์ที่ 20 มีนาคม 2566
กรมอุตุฯ เตือน พายุฤดูร้อน เปิดรายชื่อจังหวัดรับมือฝนฟ้าคะนอง - ลมแรง - ลูกเห็บตก
.....
กรมอุตุนิยมวิทยา เผยในช่วงวันที่ 20 – 22 มี.ค. 66 คลื่นกระแสลมฝ่ายตะวันตกจากประเทศเมียนมา ยังมีผลกระทบต่อ ภาคเหนือ ภาคตะวันออกเฉียงเหนือตอนบน และภาคกลางฝั่งตะวันตก ประกอบกับลมใต้และลมตะวันออกเฉียงใต้ยังคงพัดปกคลุมประเทศไทยตอนบน ในขณะที่ประเทศไทยตอนบนมีอากาศร้อน ทำให้บริเวณดังกล่าวมีพายุฤดูร้อนเกิดขึ้นได้ (ฝนฟ้าคะนอง ลมกระโชกแรง และมีลูกเห็บตกบางพื้นที่ รวมถึงอาจมีฟ้าผ่า)
.
ส่วนลมใต้ ลมตะวันออกเฉียงใต้พัดนำความชื้นจากอ่าวไทยเข้าปกคลุมภาคอีสานตอนล่าง ภาคกลาง ภาคตะวันออก กทม.และปริมณฑล ประกอบกับยังมีหย่อมความกดอากาศต่ำเนื่องจากความร้อนปกคลุมบริเวณประเทศไทยตอนบน ขอให้ประชาชนระมัดระวังฝนฟ้าคะนอง ลมกระโชกแรง ที่อาจจะเกิดขึ้นในระยะนี้ไว้ด้วย
.
สำหรับลมตะวันออกและลมตะวันออกเฉียงใต้พัดปกคลุมอ่าวไทย ภาคใต้ และทะเลอันดามัน ทำให้ภาคใต้มีฝนฟ้าคะนองบางแห่ง
.
พื้นที่เสี่ยงภัยสูง
จ.แม่ฮ่องสอน เชียงใหม่ เชียงราย ลำปาง พะเยา น่าน ตาก เลย ชัยภูมิ ขอนแก่น หนองบัวลำภู อุดรธานี นครราชสีมา กาญจนบุรี อุทัยธานี สระบุรี
.
พื้นที่เฝ้าระวังฝนฟ้าคะนองและลมกระโชกแรง
- ภาคเหนือ
จ.แม่ฮ่องสอน เชียงใหม่ เชียงราย ลำพูน ลำปาง พะเยา น่าน ตาก และอุทัยธานี
- ภาคตะวันออกเฉียงเหนือ
จ.เลย ชัยภูมิ ขอนแก่น หนองบัวลำภู อุดรธานี และนครราชสีมา
- ภาคกลาง
จ.กาญจนบุรี และสระบุรี
#ไทยคู่ฟ้า #สื่อสารรัฐบาลไทย
-------------------
วันจันทร์ที่ 20 มีนาคม 2566
เริ่มมีผลบังคับใช้แล้ว พ.ร.ก. ปราบอาชญากรรมไซเบอร์ นายกฯ ขอบคุณทุกหน่วยงาน และธนาคารทุกแห่งร่วมกำหนดมาตรการดูแลประชาชน
.....
เว็บไซต์ราชกิจจานุเบกษา เผยแพร่ พระราชกำหนดมาตรการป้องกันและปราบปรามอาชญากรรมทางเทคโนโลยี ปี 2566 เพื่อคุ้มครองประชาชนจากการถูกหลอกลวงจนสูญเสียทรัพย์สินผ่านโทรศัพท์หรือวิธีการทางอิเล็กทรอนิกส์ โดยเริ่มมีผลบังคับใช้วันที่ 17 มี.ค. 66 เป็นต้นไป
.
พล.อ.ประยุทธ์ จันทร์โอชา นายกรัฐมนตรีและ รมว.กห. ขอบคุณหน่วยงานที่เกี่ยวข้องที่ได้ร่วมกันกำหนดแนวทางเพื่อดูแลคุ้มครองประชาชนจากมิจฉาชีพเกิดขึ้นได้เร็วที่สุด
.
เมื่อกฎหมายมีผลบังคับแล้ว ประชาชนที่ได้รับความเดือดร้อนถูกมิจฉาชีพหลอกลวงสามารถติดต่อศูนย์แจ้งเหตุภัยทางการเงินจากมิจฉาชีพของธนาคารเพื่อระงับบัญชีได้ทันทีตลอด 24 ชั่วโมง ซึ่งจะเป็นกลไกให้ระดับความเสียหายได้ทันท่วงที โดยขณะนี้มีธนาคารพาณิชย์และธนาคารของรัฐรวม 15 แห่ง ได้เปิดศูนย์แจ้งเหตุฯ แล้ว
.
นอกจากนี้ เจ้าของบัญชีม้า หรือเบอร์ม้า ที่รับจ้างเปิดให้ผู้ก่อเหตุนำไปใช้หลอกลวงประชาชน หลังจากนี้ มีโทษอาญาหนัก จำคุก 3 ปี หรือ ปรับ 300,000 บาท หรือทั้งจำทั้งปรับ รวมถึงผู้ที่ได้เป็นธุระจัดหา โฆษณา เพื่อให้มีการซื้อ ขาย ให้เช่า หรือให้ยืม บัญชีเงินฝาก บัตรอิเล็กทรอนิกส์ บัญชีเงินอิเล็กทรอนิกส์ ตลอดจนหมายเลขโทรศัพท์ มีโทษอาญาหนักเช่นกัน คือ จำคุกตั้งแต่ 2 - 5 ปี หรือปรับตั้งแต่ 200,000 – 500,000 บาท หรือทั้งจำทั้งปรับ
.
หากประชาชนท่านใดรู้ตัวว่าถูกหลอกลวงให้รีบโทรไปที่ศูนย์แจ้งเหตุภัยทางการเงินฯ ของธนาคารที่มีบัญชีอยู่เพื่อระงับบัญชีได้ทันที และขอให้ผู้ที่รู้ตัวว่าได้เปิดบัญชีม้า ซิมม้า ให้ไปปิดบัญชีเสีย หากเจ้าหน้าที่จับได้จะถูกดำเนินคดีอย่างเด็ดขาด และจะอ้างไม่รู้กฎหมายไม่ได้เพราะรัฐบาลได้แจ้งเตือนมานานแล้ว
อ่านประกาศฯ ฉบับเต็ม คลิกhttps://ratchakitcha.soc.go.th/.../140A018N0000000000100.pdf
#ไทยคู่ฟ้า#ร่วมต้านโควิด19
-------------------
วันจันทร์ที่ 20 มีนาคม 2566
20/03/2566
ผู้ตรวจราชการกระทรวงแรงงาน ลงพื้นที่สุพรรณบุรี ตรวจคัดกรองเบื้องต้นด้านแรงงานต่างด้าว
ผู้ตรวจราชการกระทรวงแรงงาน ลงพื้นที่สุพรรณบุรี ตรวจคัดกรองเบื้องต้นด้านแรงงานต่างด้าว
วันที่20มีนาคม2566เวลา09.00น.นายนันทชัยปัญญาสุรฤทธิ์ผู้ตรวจราชการกระทรวงแรงงานพร้อมด้วยนางสาวปรียานันท์ลิขิตศานต์ผู้ตรวจราชการกรมกรมสวัสดิการและคุ้มครองแรงงานเข้าพบและหารือข้อราชการกับนายธีรยุทธ์จันทร์ดิษฐวงษ์รองผู้ว่าราชการจังหวัดสุพรรณบุรีในโอกาสลงพื้นที่ตรวจราชการของผู้ตรวจราชการกระทรวงแรงงานเพื่อติดตามการบริหารจัดการแรงงานต่างด้าวณห้องทำงานผู้ว่าราชการจังหวัดสุพรรณบุรีศาลากลางจังหวัดสุพรรณบุรี
จากนั้นผู้ตรวจราชการกระทรวงแรงงานเป็นประธานการประชุมหัวหน้าส่วนราชการในสังกัดกระทรวงแรงงานจังหวัดสุพรรณบุรีเพื่อรับฟังปัญหา/อุปสรรคในการดำเนินการตรวจคัดกรองเบื้องต้นการบังคับใช้แรงงานหรือบริการและการค้ามนุษย์ด้านแรงงานในแรงงานต่างด้าวตามมาตรฐานการปฏิบัติงานการตรวจคัดกรอง(SOP)ให้เป็นไปตามกลไกการส่งต่อระดับชาติโดยได้กำชับให้ส่วนราชการสังกัดกระทรวงแรงงานจังหวัดสุพรรณบุรีบูรณาการความร่วมมือกับสถานประกอบการในการดูแลคุ้มครองสิทธิของลูกจ้างแรงงานต่างด้าวให้ได้รับการปฏิบัติตามกฎหมายอย่างเท่าเทียมกับแรงงานไทยเช่นอัตราค่าจ้างขั้นต่ำการรักษาพยาบาลการทำประกันสังคมเป็นต้นเพื่อให้ลูกจ้างได้รับสวัสดิการจากสถานประกอบการอย่างเป็นธรรมและเป็นการป้องกันการเกิดปัญหาการค้ามนุษย์ในรูปแบบที่เลวร้ายซึ่งอาจจะส่งผลกระทบต่อการจัดลำดับสถานการณ์การค้ามนุษย์ของประเทศไทยให้อยู่ในระดับที่ต่ำกว่าเดิมอีกด้วยโดยมีนางจารุณีเขมะรังษีแรงงานจังหวัดสุพรรณบุรีและหัวหน้าส่วนราชการในสังกัดกระทรวงแรงงานจังหวัดพิจิตรเข้าร่วมการประชุมในครั้งนี้ณห้องประชุมขุนช้างชั้น3ศาลากลางจังหวัดสุพรรณบุรี
ทั้งนี้กระทรวงแรงงานมุ่งมั่นส่งเสริมป้องกันมิให้นายจ้าง/สถานประกอบกิจการเอารัดเอาเปรียบแรงงานต่างด้าวในสถานประกอบกิจการของตนเองซึ่งจะส่งผลให้การจัดลำดับสถานการณ์การค้ามนุษย์ของประเทศไทยจากTier 2ไปสู่Tier 1ตามความมุ่งหวังของกระทรวงแรงงานและรัฐบาลอย่างต่อเนื่อง
โอกาสเดียวกันนี้เวลา13.30น.นายนันทชัยปัญญาสุรฤทธิ์ผู้ตรวจราชการกระทรวงแรงงานนำคณะหัวหน้าส่วนราชการสังกัดกระทรวงแรงงานลงพื้นที่ตรวจเยี่ยมบริษัทฟ้าอรุณพืชผลเพื่อไทยจำกัดซึ่งเป็นสถานประกอบการประเภทกิจการประเภทผลิตปุ๋ยอินทรีย์ตั้งอยู่เลขที่5หมู่ที่14ตำบลจรเข้สามพันอำเภออู่ทองจังหวัดสุพรรณบุรีโดยมีนายธนารัตน์ใจสัจจะผู้จัดการโรงงานปุ๋ยฟ้าอรุณให้การต้อนรับเพื่อรับฟังปัญหาและให้คำแนะนำแก่ผู้ประกอบการเกี่ยวกับการใช้แบบคัดกรองรบ.1สำหรับสถานประกอบการแห่งนี้มีลูกจ้างขึ้นทะเบียนในระบบประกันสังคมทั้งหมด143คนแบ่งเป็นแรงงานต่างด้าวพื้นที่สูงจำนวน11คนแรงงานต่างด้างสัญชาติเมียนมาจำนวน131คนและแรงงานต่างด้างสัญชาติลาวจำนวน1คนได้แก่แรงงานนำเข้าตามระบบMOUจำนวน22คนและแรงงานต่างด้าวตามมติครม. 5ก.ค. 2565ที่มีใบอนุญาตทำงานถูกต้อง110คน
สำหรับสถานการณ์ด้านแรงงานของจังหวัดสุพรรณบุรี(ข้อมูลณเดือนมีนาคมปี2566)พบว่ามีแรงงานต่างด้าวที่ได้รับอนุญาตทำงานจำนวน12,667คนแบ่งเป็นสัญชาติเมียนมา10,737คนลาว634คนกัมพูชา1,296คน
+++++++++++++++++++
กองเผยแพร่และประชาสัมพันธ์
20มีนาคม2566
วันจันทร์ที่ 20 มีนาคม 2566
ครม. เห็นชอบ 7.7 พันล้าน ช่วย 300 ชุมชน ใน 35 จว. ที่ต้องรื้อย้ายจากการสร้างระบบราง ให้ 2.7 หมื่นครัวเรือน มีที่อยู่อาศัยอย่างมั่นคง
.....
ครม. เห็นชอบ โครงการแก้ปัญหาที่อยู่อาศัยผู้มีรายได้น้อยในชุมชนที่ได้รับผลกระทบจากการพัฒนาระบบราง วงเงิน 7,718.94 ล้านบาท ระยะเวลาดำเนินการ 2566 – 2570 แบ่งเป็นงบสำหรับการสร้างด้านสาธารณูปโภคที่จำเป็นของชุมชนเฉลี่ย 80,000 บาท/ครัวเรือน งบแบ่งเบาภาระค่าใช้จ่ายในการจัดการที่อยู่อาศัยชั่วคราว รื้อถอน ขนย้าย ระหว่างรอที่อยู่อาศัยใหม่เฉลี่ย 80,000 บาท/ครัวเรือน และ สินเชื่อเพื่อที่อยู่อาศัยใหม่เฉลี่ยไม่เกิน 250,000 บาท/ครัวเรือน
.
แนวทางคือ ทำสัญญาเช่าระยะยาวกับเจ้าของที่ดิน หรือจัดซื้อที่ดินใหม่นอกชุมชนเดิม พัฒนาที่อยู่อาศัยที่เหมาะกับบริบทของชุมชน และพัฒนาความมั่นคงด้านเศรษฐกิจและสังคม เช่น ระบบจัดการด้านการเงิน ระบบสวัสดิการ เพื่อให้ชุมชนที่ต้องรื้อย้ายเพื่อเตรียมพื้นที่ในการก่อสร้างระบบราง ใน 35 จังหวัด 300 ชุมชน 27,084 ครัวเรือน เข้าถึงสวัสดิการขั้นพื้นฐานด้านที่อยู่อาศัยและเปลี่ยนสถานะจากผู้บุกรุกที่ดินของรัฐ เป็น ผู้อยู่อาศัยในชุมชน อย่างถูกต้องตามกฎหมาย
.
อ่านเพิ่มเติม คลิก >>https://www.thaigov.go.th/news/contents/details/66160
.
#ไทยคู่ฟ้า#สื่อสารรัฐบาลไทย
-------------------
วันจันทร์ที่ 20 มีนาคม 2566
20/03/2566
คกก.ผู้สูงอายุแห่งชาติ หนุนเงินกู้ประกอบอาชีพผู้สูงอายุ 5,500 ราย 165ล้านบาท  พร้อม เห็นชอบประกาศสดุดีเกียรติคุณ “ปราชญ์เกษตรของแผ่นดิน”  ประยงค์  รณรงค์ เป็นผู้สูงอายุแห่งชาติ
คกก.ผู้สูงอายุแห่งชาติ หนุนเงินกู้ประกอบอาชีพผู้สูงอายุ 5,500 ราย 165ล้านบาท  พร้อม เห็นชอบประกาศสดุดีเกียรติคุณ “ปราชญ์เกษตรของแผ่นดิน”  ประยงค์  รณรงค์ เป็นผู้สูงอายุแห่งชาติ ประจำปี 2566
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า วันนนี้ (20 มี.ค.) ที่ประชุมคณะรัฐมนตรีผู้สูงอายุแห่งชาติ ซึ่งมีนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุมผ่านระบบ Zoom เพื่อขับเคลื่อนนโยบายการดำเนินงานด้านผู้สูงอายุ
โดยที่ประชุม เห็นชอบให้ดำเนินการจัดงานสมัชชาผู้สูงอายุระดับชาติรองรับสังคมสูงวัย ปี 2566 ในวันที่ 4 เมษายน 2566 ที่ โรงแรม ทีเค ถ.แจ้งวัฒนะ กรุงเทพมหานคร รวมถึงสนับสนุนการกู้ยืมเงินทุนประกอบอาชีพของผู้สูงอายุ จำนวน 5,500 ราย เป็นเงิน 165,000,000 บาท และโครงการที่ขอรับการสนับสนุนในการดำเนินโครงการ/กิจกรรม ด้านผู้สูงอายุ จำนวน 200 โครงการ เป็นเงิน 20,000,000 บาท มากไปกว่านั้น ที่ประชุมยังได้พิจารณาให้ความเห็นชอบการประกาศสดุดีเกียรติคุณยกย่องผู้สูงอายุแห่งชาติ ประจำปีพุทธศักราช 2566 ให้นายประยงค์ รณรงค์ อายุ 79 ปี ปราชญ์ด้านการเกษตรจาก จังหวัดนครศรีธรรมมราช เป็นผู้สูงอายุแห่งชาติ ประจำปี 2566
วันจันทร์ที่ 6 มีนาคม 2566
สธ. ชู รพ.สงขลา พัฒนาโปรแกรม All DC เก็บข้อมูลโรคระบาดครบวงจร เพิ่มประสิทธิภาพการควบคุมโรค
กระทรวงสาธารณสุข ชู รพ.สงขลา พัฒนาโปรแกรมเก็บข้อมูลผู้ป่วยโรคระบาดแบบครบวงจร (All DC) นำร่องใช้กับ “โรคไข้เลือดออก” ในพื้นที่ อ.เมืองสงขลา ทำให้ได้ข้อมูลผู้ป่วยครบถ้วน บอกพิกัด แสดงรัศมีการระบาด ช่วยเพิ่มประสิทธิภาพควบคุมโรค
กระทรวงสาธารณสุข ชู รพ.สงขลา พัฒนาโปรแกรมเก็บข้อมูลผู้ป่วยโรคระบาดแบบครบวงจร (All DC) นำร่องใช้กับ “โรคไข้เลือดออก” ในพื้นที่ อ.เมืองสงขลา ทำให้ได้ข้อมูลผู้ป่วยครบถ้วน บอกพิกัด แสดงรัศมีการระบาด ช่วยเพิ่มประสิทธิภาพควบคุมโรค อัตราป่วยไข้เลือดออกลดลง เจ้าหน้าที่พึงพอใจ สามารถปรับใช้กับโรคอุบัติใหม่และโรคอื่นๆ ได้
นพ.รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิ) และโฆษกกระทรวงสาธารณสุข กล่าวว่า ในอดีตการควบคุมโรคใช้การบันทึกข้อมูลลงกระดาษ สแกนส่งต่อผ่านอีเมล แล้วนำข้อมูลมาลงโปรแกรมMicrosoft Excel คำนวณหาค่าตัวแปร แล้วส่งข้อมูลไปยังหน่วยงานรับผิดชอบอีกต่อหนึ่ง จากนั้นลงพื้นที่เพื่อควบคุมโรคซึ่งต้องใช้เวลาในการหาตำแหน่งระบาด และใช้วิธีการปักหมุดลงบนแผนที่ ทำให้ไม่ทราบตำแหน่งระบาดที่ชัดเจน ทั้งนี้ การควบคุมโรคระบาดเป็นงานที่ต้องอาศัยความรวดเร็ว ถูกต้อง และความแม่นยำของข้อมูลสนับสนุน โรงพยาบาลสงขลาจึงพัฒนาโปรแกรมเก็บข้อมูลผู้ป่วยโรคระบาดแบบครบวงจร (All DC) เพื่อเพิ่มประสิทธิภาพในงานควบคุมโรค และลดการสิ้นเปลืองทรัพยากร โดยออกแบบโปรแกรมการใช้งาน และจัดอบรมเชิงปฏิบัติการการใช้งานโปรแกรมแก่เจ้าหน้าที่ผู้รับผิดชอบ จำนวน 30 คน รวม 21 แห่ง ในเขตพื้นที่อำเภอเมือง จ.สงขลาให้นำเข้าข้อมูลผู้ป่วยรายใหม่ผ่านระบบออนไลน์ โดยนำร่องทดลองใช้โปรแกรมกับโรคไข้เลือดออกก่อน
นพ.รุ่งเรืองกล่าวต่อว่า โปรแกรมจะมีการแจ้งเตือนเจ้าหน้าที่ผ่านไลน์เพื่อดำเนินการควบคุมโรค เจ้าหน้าที่ลงพื้นที่ตามมาตรการควบคุมโรคและลงข้อมูลการควบคุมโรคผ่านโปรแกรม จากนั้นข้อมูลจะถูกสรุปประมวลผล และรายงานผลในขั้นตอนเดียวผ่านระบบออนไลน์ โดยมีรายละเอียดผู้ป่วย พิกัดตำแหน่งผู้ป่วยผ่าน Google mapสามารถรายงานรายละเอียด เช่น จำนวนบ้านในพื้นที่เกิดโรค วันรับรายงาน วันควบคุมโรค คำนวณค่าดัชนีลูกน้ำได้ทันทีแสดงรัศมีการแพร่ระบาดของโรค ความชุกของโรคได้ในครั้งเดียว และติดตามผู้ป่วยด้วยระบบนำทางจากตำแหน่งพิกัดที่บันทึกไว้ รวมถึงแสดงกราฟเปรียบเทียบอัตราป่วย จำนวนผู้ป่วยสะสมในรายพื้นที่ และในแต่ละเดือนได้อย่างครบถ้วน ซึ่งผลการดำเนินงานพบว่า รพ.สต. และศูนย์สุขภาพชุมชน (ศสช.) ทั้ง 21 แห่ง สามารถลงข้อมูลผู้ป่วย 873 คน ได้ครบถ้วนสมบูรณ์ ผลเปรียบเทียบอัตราป่วยไข้เลือดออกก่อนและหลังใช้โปรแกรม พบว่าอัตราผู้ป่วยไข้เลือดออกลดลงเจ้าหน้าที่พอใจในระดับมาก ปัจจุบันโปรแกรมถูกนำไปขยายใช้ในหน่วยบริการมากขึ้น เป็นการช่วยลดขั้นตอน ลดการใช้ทรัพยากร และเพิ่มประสิทธิภาพการควบคุมโรค
“โปรแกรมสามารถเก็บข้อมูลโรคได้ทุกโรค โดยเพิ่มชื่อโรคและปรับปรุงโปรแกรมให้เหมาะสมกับโรคอุบัติใหม่ได้ โดยควรจัดอบรมเจ้าหน้าที่ตั้งแต่ขั้นตอนการเปิดโปรแกรม และลงข้อมูลทีละเมนู ในช่วงแรกทุก 3 เดือนและต้องเปิดระบบนำทางในโทรศัพท์ก่อนใช้โปรแกรม เนื่องจากจะต้องใช้ในการบันทึกพิกัด ซึ่งต้องแน่ใจว่าพิกัดที่ได้เป็นพิกัดตำแหน่งที่ถูกต้อง โดยกดซ้ำที่ขั้นตอนค้นหาตำแหน่ง ถือว่าเป็นโปรแกรมที่ช่วยส่งเสริมการทำงานควบคุมโรคในพื้นที่ได้อย่างดี สอดคล้องกับนโยบายของกระทรวงสาธารณสุขที่ให้นำเทคโนโลยีดิจิทัลมาใช้สนับสนุนการดำเนินงานบริการด้านสุขภาพ” นพ.รุ่งเรืองกล่าว
********************************************** 6 มีนาคม 2566
วันจันทร์ที่ 6 มีนาคม 2566
06/03/2566
รัฐมนตรีว่าการกระทรวงยุติธรรม ยกคณะหารือสมาคมวัวชน-นายสนามภาคใต้ ฟังข้อเสนอร่าง กม.ปศุสัตว์ ชี้จะทำกฎหมายต้องลงพื้นที่หาข้อมูลจริง
รัฐมนตรีว่าการกระทรวงยุติธรรม ยกคณะหารือสมาคมวัวชน-นายสนามภาคใต้ ฟังข้อเสนอร่าง กม.ปศุสัตว์ ชี้จะทำกฎหมายต้องลงพื้นที่หาข้อมูลจริงเพื่อให้เป็นของประชาชน เล็งถก 8 กระทรวง-สมาคมสัตว์ต่างๆ รวมเป็นฉบับเดียว ตีกรอบ 6 เดือนต้องเสร็จ
เมื่อวันที่ 6 มี.ค. 2566 นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ตนพร้อมด้วย พ.ต.ท.ประวุธ วงศ์สีนิล รองปลัดกระทรวงยุติธรรม และคณะทำงานร่างกฎหมาย ได้ร่วมประชุมรับฟังความคิดเห็นจากสมาคมกีฬาชนโคไทยและผู้ประกอบการ ที่ จ.สงขลา โดยมีนายธีระ วงศ์สมุทร อดีตรมว.เกษตรและสหกรณ์ และที่ปรึกษาสมาคมฯ นายชาคริต รองสวัสดิ์ นายกสมาคมฯ พร้อมด้วยกรรมการสมาคม นายสนามชนโค 40 แห่ง ในภาคใต้ ร่วมประชุมและร่วมแสดงความคิดเห็นต่อการร่างกฎหมายส่งเสริมปศุสัตว์ ซึ่งการร่างกฎหมายส่งเสริมปศุสัตว์ จะเป็นการนำกฎหมายที่เกี่ยวข้องในทุกฉบับ ซึ่งมีถึง 8 กระทรวง มารวมไว้ในกฎหมายเดียว เหมือนตอนที่เราทำประมวลกฎหมายยาเสพติดที่รวมกฎหมาย 24 ฉบับเป็นฉบับเดียว เพื่อให้ง่ายต่อการบังคับใช้และปรับสิ่งที่ล้าหลังให้ทันสมัย โดยตนได้กำหนดกรอบเวลาไว้ที่ 6 เดือนในการร่างกฎหมายฉบับนี้
นายสมศักดิ์ กล่าวว่า กีฬาชนโคหรือวัวชน มีสมาคมที่เข้มแข็งจึงต้องรับฟังข้อคิดเห็น ข้อเสนอแนะเพื่อนำไปปรับใช้ในการร่างกฎหมายต่อไป วันนี้กระทรวงมหาดไทย ได้อนุญาตจัดให้มีการเล่นการพนันประเภทสัตว์ต่อสู้กันหรือแข่งขันสัตว์ถึงผู้ว่าราชการจังหวัดทุกจังหวัด ซึ่งกีฬาสัตว์ท้องถิ่น เช่น วัวชน ไก่ชน ปลากัด และม้า จัดการแข่งขันและเล่นพนันได้ ซึ่งเรื่องนี้จะเป็น Soft Power ช่วยให้ระบบเศรษฐกิจและการท่องเที่ยวของไทย โกอินเตอร์ เป็นที่น่าสนใจของชาวต่างชาติ และเราต้องทำกติกาให้เป็นสากล ลดการบาดเจ็บของสัตว์ และมีการทำสัญลักษณ์ให้ชัดว่าตัวไหนเป็นฝั่งไหน ซึ่งการรับฟังครั้งนี้ก็ได้ข้อเสนอและรับรู้ปัญหาหลายอย่าง เช่น เจ้าของวัวบางตัวไม่ยอมให้พันเขาสีแดง เพราะเกรงว่าจะเกิดความตื่นกลัว เราจึงจะค่อยๆปรับโดยใช้สีอื่นแทน
"นอกจากได้หารือกับสมาคมและผู้ประกอบการแล้ว ตนยังได้นำคณะทำงานลงพื้นที่ไปที่สนามวัวชน 3 แห่ง คือ จ.พัทลุง ตรัง และสงขลา เพื่อให้ได้ข้อมูลที่แท้จริง ว่าในการแข่งขันเป็นอย่างไร สภาพสนามต้องมีการวางกฎเกณฑ์อย่างไรบ้าง ซึ่งการที่เราจะร่างกฎหมายนั้น ต้องลงไปสำรวจและเก็บข้อมูลในสถานที่จริงและพูดคุยกับผู้ประกอบการ ผู้เลี้ยงและผู้ชม เพื่อให้ได้ข้อมูลอย่างถูกต้องในการนำมาร่างกฎหมาย เพราะหากเราคิดเองร่างเอง โดยไม่ถามคนที่มีส่วนเกี่ยวข้องโดยตรง ก็จะไม่ใช่กฎหมายเพื่อประชาชนอย่างแท้จริง ซึ่งหลังจากนี้คณะทำงานก็จะมีการหารือกับกระทรวงต่างๆที่เกี่ยวข้อง และจะมีการแยกรายการสัตว์แต่ละประเภทเพื่อคุยกับทุกสมาคม เพื่อให้ร่างกฎหมายออกมาอย่างสมบูรณ์แบบมากที่สุด" นายสมศักดิ์ กล่าว
วันจันทร์ที่ 6 มีนาคม 2566
06/03/2566
​ 'ทิพานัน' อัพเดตแรงเชียร์ไทยชิงเจ้าภาพจัดงาน Expo 2028-Phuket, Thailand  โหวตทะลุ 1 ล้านแล้ว  ขอชวนคนไทยร่วมสนับสนุนเพิ่ม  หวังปั้นเม็ดเงิน 5 หมื่นล้าน
'ทิพานัน' อัพเดตแรงเชียร์ไทยชิงเจ้าภาพจัดงาน Expo 2028-Phuket, Thailand  โหวตทะลุ 1 ล้านแล้ว  ขอชวนคนไทยร่วมสนับสนุนเพิ่ม  หวังปั้นเม็ดเงิน 5 หมื่นล้าน ชี้ "พล.อ.ประยุทธ์" เดินหน้ายกระดับไทยเป็น “เมืองท่องเที่ยวเชิงสุขภาพโลก”
วันที่ 6 มีนาคม 2566 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยความคืบหน้าของการเข้าร่วมเสนอตัวเป็นเจ้าภาพงาน Expo 2028 Phuket Thailand มหกรรมนิทรรศการระดับโลกว่า ขณะนี้เป็นโอกาสอันดีและเป็นประโยชน์มหาศาลที่คนไทยจะมีส่วนร่วมร่วมกันของภาคประชาชนในการสนับสนุนให้ประเทศไทยเป็นเจ้าภาพงานที่เว็บไซต์ https://support.expo2028thailand.com/th ซึ่งล่าสุดมีผู้สนับสนุนแล้ว 1,010,203 คน
น.ส. ทิพานัน กล่าวว่า Expo 2028 Phuket Thailand ภายใต้แนวคิด “Future of Life: Living in Harmony, Sharing Prosperity” ชีวิตแห่งอนาคต แบ่งปันความรุ่งเรือง อยู่ร่วมกันเป็นหนึ่งเดียวเป็น Specialised Expo หรืองานนิทรรศการระดับโลกที่มุ่งนำเสนอเนื้อหาเฉพาะทาง ตอกย้ำนโยบายระดับชาติของเจ้าภาพ จึงเป็นโอกาสดีที่ไทยจะแสดงศักยภาพด้านสาธารณสุขในเวทีโลก ระยะเวลาการจัดงาน 3 เดือน ซึ่งคาดว่าจะดึงดูดนักเดินทางได้เกือบ 5 ล้านคน และมีผู้เข้าชมหมุนเวียนตลอดการจัดงานประมาณ 7 ล้านคน จาก 106 ประเทศ นับเป็นโอกาสของไทยในการสร้างเศรษฐกิจ สร้างงาน สร้างรายได้เงินสะพัดมากถึง 5 หมื่นล้านบาท และยงั้นเป็นส่วนหนึ่งของการผลักดันนโยบายการท่องเที่ยวเชิงสุขภาพของรัฐบาล พล.อ. ประยุทธ์ ที่จะยกระดับประเทศไทยให้เป็น “เมืองท่องเที่ยวเชิงสุขภาพโลก” ได้อย่างเต็มศักยภาพ เพื่อเพิ่มมูลค่าทางเศรษฐกิจ เพิ่มรายได้เข้าประเทศ พร้อมกับการดูแลสุขภาพของประชาชนในประเทศ”
น.ส.ทิพานัน กล่าวว่า นอกจากนี้ ปัจจัยสำคัญคือ ระบบสาธารณสุขของไทยได้รับการยอมรับติดระดับโลก เป็นประเทศที่มีความเข้มแข็งด้านความมั่นคงด้านสุขภาพ (Health Security) อันดับ 5 ของโลก อีกทั้งนโยบาย “ภูเก็ตแซนด์บ็อกซ์ โดย พล.อ.ประยุทธ์ จันทร์โอชา” ก็แสดงให้ทั่วโลกเห็นถึงความสามัคคีและความพร้อมของไทยที่หลายประเทศเอาไปเป็นแบบอย่างจนทำให้ภูเก็ตมีความโดดเด่นด้านนี้ เห็นได้จากเว็บไซต์ Travel+Leisure มองว่านโยบายดังกล่าวสนับสนุนภาพลักษณ์ของไทยที่นักท่องเที่ยวสามารถเดินทางเข้ามาได้อย่างสะดวก ขณะที่พื้นที่ท่องเที่ยวอื่นๆ ทั่วโลกยังคงไม่เปิดรับนักท่องเที่ยว ทำให้เกาะภูเก็ต ประเทศไทยได้รับการลงคะแนนจากนักท่องเที่ยวทั่วโลกมาเป็นอันดับ 1 สำหรับสถานที่ท่องเที่ยวประเภทเกาะที่น่าท่องเที่ยวที่สุดในเอเชียตะวันออกเฉียงใต้ (Best Islands in Southeast Asia 2022)
“จึงอยากขอเชิญชวนและประชาสัมพันธ์ให้คนไทยมีส่วนร่วมการสนับสนุนและร่วมเผยแพร่กิจกรรมนี้ จะเป็นพลังสำคัญแสดงให้นานาประเทศเห็นถึงความสามัคคีร่วมแรงร่วมใจของคนไทย เพราะหากไทยได้เป็นเจ้าภาพงานนี้ก็จะเป็นโอกาสอันดีที่ต่างประเทศจะได้เห็นศักยภาพของประเทศไทยและนำเม็ดเงินหมุนเวียน สร้างรายได้ให้คนไทยเหมือนที่รัฐบาล พล.อ.ประยุทธ์ จันทร์โอชา นายกรัฐมนตรี ได้เป็นเจ้าภาพจัดงานและประสบความสำเร็จอย่างยอดเยี่ยมในการจัดประชุมเอเปค 2022 ที่ผ่านมา” น.ส.ทิพานัน กล่าว
วันจันทร์ที่ 6 มีนาคม 2566
06/03/2566
​"ธนกร" ลงพื้นที่เมืองคอน เป็นประธานพิธี "มาฆบูชาแห่ผ้าขึ้นธาตุ ประจำปี 2566" สืบสานพระพุทธศาสนา ส่งเสริมการท่องเที่ยว เผยพร้อมดันวัดพระมหาธาตุวรมหาวิหารขึ้นทะเบียนมรดกโลก
​"ธนกร" ลงพื้นที่เมืองคอน เป็นประธานพิธี "มาฆบูชาแห่ผ้าขึ้นธาตุ ประจำปี 2566" สืบสานพระพุทธศาสนา ส่งเสริมการท่องเที่ยว เผยพร้อมดันวัดพระมหาธาตุวรมหาวิหารขึ้นทะเบียนมรดกโลก
วันนี้ เวลา 14.00 น. (6 มีนาคม 2566) นายธนกร วังบุญคงชนะ รัฐมนตรีประจำสำนักนายกรัฐมนตรี เป็นประธานในพิธีเปิดประเพณีมาฆบูชาแห่ผ้าขึ้นธาตุ ประจำปี 2566" ณ สนามหน้าเมือง และ บริเวณลานโพธิ์ วัดพระมหาธาตุวรมหาวิหาร อำเภอเมืองนครศรีธรรมราช จังหวัดนครศรีธรรมราช โอกาสนี้ นายอภินันท์​ เผือกผ่อง​ ผู้ว่าราชการจังหวัดนครศรีธรรมราช​ คณะผู้บริหารหน่วยงานประจำจังหวัด และ ประชาชนในพื้นที่ ร่วมด้วย
ต่อมาในเวลา 16.00 น. รัฐมนตรีประจำสำนักนายกรัฐมนตรีและคณะอัญเชิญผ้าพระบฏไปถวาย ณ วิหารพระทรงม้า
นายธนกร กล่าวว่า ตนมีความรู้สึกยินดีเป็นอย่างยิ่งที่ได้มาร่วมงานในวันนี้ ประเพณีมาฆบูชาแห่ผ้าขึ้นธาตุ นับได้ว่าเป็นประเพณีที่สำคัญและเป็นสิริมงคลยิ่งของชาวนครศรีธรรมราช ตนในฐานะลูกหลานชาวนครศรีฯ มีความภูมิใจและดีใจที่เห็นการสืบทอดของประเพณีนี้มาอย่างยาวนานซึ่งภาครัฐได้ให้การสนับสนุนและส่งเสริมการทำนุบำรุงศิลปะวัฒนธรรม รณรงค์ให้พุทธศาสนิกชนตระหนักถึงความสำคัญของวันมาฆบูชา
นายธนกรยังกล่าวอีกว่า ตนพร้อมที่จะสนับสนุนขับเคลื่อนให้วัดพระมหาธาตุวรมหาวิหารขึ้นทะเบียนเป็นมรดกโลกต่อองค์การศึกษาวิทยาศาสตร์และวัฒนธรรมแห่งสหประชาชาติ (UNESCO) เพื่อประกาศถึงคุณค่าที่โดดเด่นในระดับสากล อีกทั้งคาดว่าจะส่งผลต่อเศรษฐกิจและการท่องเที่ยวตามมาอีกด้วย
สำหรับเทศกาล "มาฆบูชาแห่ผ้าขึ้นธาตุ ประจำปี 2566" ซึ่งจัดขึ้นอย่างยิ่งใหญ่หนึ่งเดียวในประเทศไทย มีหลายกิจกรรมสำคัญๆ ให้เข้าร่วมและรับชม อาทิ จะมีการร่ายรำที่สวยงามของสตรีแต่งชุดผ้าพื้นถิ่นนคร​ศรี​ธรรมราช​จากทุกอำเภอกว่า 3,000 คน และชมขบวนแห่ผ้าพระบฏกว่า 100 ขบวนอีกด้วย
วันจันทร์ที่ 6 มีนาคม 2566
06/03/2566
โฆษกรัฐบาลเผย ตัวเลขการลงทุนผ่านช่องทางการขอรับใบอนุญาตประกอบธุรกิจของคนต่างด้าวเดือนมกราคม 2566 เงินลงทุนทั้งสิ้นกว่า 5 พันล้านบาท มั่นใจเศรษฐกิจไทยมั่นคงพร้อมฟื้นฟู
โฆษกรัฐบาลเผย ตัวเลขการลงทุนผ่านช่องทางการขอรับใบอนุญาตประกอบธุรกิจของคนต่างด้าวเดือนมกราคม 2566 เงินลงทุนทั้งสิ้นกว่า 5 พันล้านบาท มั่นใจเศรษฐกิจไทยมั่นคงพร้อมฟื้นฟู
วันนี้ (6 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า ตัวเลขการลงทุนผ่านช่องทางการขอรับใบอนุญาตประกอบธุรกิจของคนต่างด้าว เดือนมกราคม ปี 2566 ได้อนุญาตให้คนต่างชาติเข้ามาลงทุนประกอบธุรกิจในประเทศไทย ภายใต้พระราชบัญญัติการประกอบธุรกิจของคนต่างด้าว พ.ศ.2542 จำนวน 52 ราย โดยเป็นการลงทุนผ่านช่องทางการขอรับใบอนุญาตประกอบธุรกิจของคนต่างด้าว จำนวน 22 ราย และการขอหนังสือรับรองการประกอบธุรกิจของคนต่างด้าว จำนวน 30 ราย เงินลงทุนทั้งสิ้น 5,129 ล้านบาท จ้างงานคนไทย 298 คน
โฆษกประจำสำนักนายกรัฐมนตรีระบุว่า ธุรกิจที่ได้รับอนุญาตในเดือนมกราคม 2566 ส่วนใหญ่เป็นธุรกิจที่สอดคล้องกับการพัฒนาโครงสร้างพื้นฐานของประเทศ นโยบายการส่งเสริมการลงทุนเพื่อเพิ่มความสามารถในการแข่งขันของประเทศ ส่วนการลงทุนในพื้นที่ EEC ของนักลงทุนต่างชาติ เดือนมกราคม 2566 มีนักลงทุนต่างชาติสนใจลงทุนในพื้นที่ EEC จำนวน 8 ราย คิดเป็นร้อยละ 15 ของจำนวนนักลงทุนทั้งหมด โดยมีมูลค่าการลงทุน 683 ล้านบาท คิดเป็นร้อยละ 13 ของเงินลงทุนทั้งหมด ซึ่งคาดว่าตลอดปี 2566 จะมีนักลงทุนต่างชาตินำเงินเข้ามาลงทุนในประเทศไทย ไม่ต่ำกว่า 1 แสนล้านบาท
อนึ่ง ชาติที่เข้ามาลงทุนในไทยมากที่สุด 5 อันดับแรก ได้แก่
1. ญี่ปุ่น 14 ราย (ร้อยละ 27) เงินลงทุน 3,588 ล้านบาท
2. สิงคโปร์ 6 ราย (ร้อยละ 12) เงินลงทุน 410 ล้านบาท
3. สหรัฐอเมริกา 6 ราย (ร้อยละ 12) เงินลงทุน 9 ล้านบาท
4. สหราชอาณาจักร 5 ราย (ร้อยละ 10) เงินลงทุน 98 ล้านบาท และ
5. จีน 3 ราย (ร้อยละ 6) เงินลงทุน 548 ล้านบาท
“นายกรัฐมนตรีเชื่อมั่นว่า การทำงานของรัฐบาลมีปัจจัยสนับสนุนการลงทุนจากต่างชาติ ประเทศไทยมีศักยภาพต่างชาติสนใจที่จะร่วมค้าร่วมลงทุนด้วย ทั้งการดำเนินนโยบายของรัฐบาลที่ปรับเปลี่ยนอย่างเหมาะสมผ่านการประเมินตามสถานการณ์โลก โครงสร้างพื้นฐานที่เอื้อต่อการลงทุน ศักยภาพในการแข่งขันเมื่อเทียบกับประเทศอื่นในภูมิภาค สภาพทางภูมิศาสตร์ที่เป็นศูนย์กลางภูมิภาค คมนาคมขนส่งสะดวก รวดเร็ว มีมาตรฐาน ชื่อเสียงที่ดี ซึ่งนายกรัฐมนตรีพร้อมที่จะสนับสนุนปัจจัยเหล่านี้เพื่อการฟื้นฟูเศรษฐกิจของประเทศอย่างยั่งยืน สมดุล ต่อไป” นายอนุชาฯ กล่าว
วันจันทร์ที่ 6 มีนาคม 2566
06/03/2566
​รัฐบาลเอาจริง ตัดแต้มใบขับขี่คนทำผิดจราจร จับอบรมถ้าอยากได้คะแนนคืน
​รัฐบาลเอาจริง ตัดแต้มใบขับขี่คนทำผิดจราจร จับอบรมถ้าอยากได้คะแนนคืน
วันนี้ 6 มีนาคม 2566นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามนโยบายรัฐบาลที่มุ่งสร้างวินัยจราจร เพื่อลดปัญหาอุบัติเหตุบนท้องถนน โดยที่ผ่านมา กรมการขนส่งทางบกและสำนักงานตำรวจแห่งชาติได้บูรณาการข้อมูลการทำผิดกฎหมายจราจร ซึ่งหากทำผิดจะถูกตัดคะแนนขับขี่ตามที่กฎหมายกำหนด จากคะแนนที่แต่ละคนมี 12 คะแนน กรณีเมาแล้วขับหรือแข่งรถในทาง ถูกตัด 4 คะแนน ขับรถย้อนศรหรือฝ่าไฟแดง ถูกตัด 2 คะแนน เมื่อถูกตัดคะแนนจนเหลือ 0 คะแนน จะถูกสั่งพักใช้ใบอนุญาตขับขี่ หรือห้ามขับรถทุกประเภทเป็นเวลา 90 วัน โดยมีหนังสือแจ้งคำสั่ง หากฝ่าฝืนขับรถในขณะถูกสั่งพักใช้ใบอนุญาตขับขี่จะมีโทษจำคุกไม่เกิน 3 เดือน ปรับไม่เกิน 10,000 บาท หรือทั้งจำทั้งปรับ
ทั้งนี้ ผู้ขับขี่สามารถตรวจสอบคะแนนใบขับขี่ได้ที่เว็บไซต์ e-Ticket PTM https://ptm.police.go.th/eTicket/ และแอปพลิเคชั่น “ขับดี”
ส่วนคะแนนใบขับขี่ที่ถูกตัด หากเหลือน้อยกว่า 6 คะแนน ผู้ขับขี่สามารถขอคะแนนคืนได้ด้วยการอบรม ซึ่งเปิดให้อบรมปีละ 2 ครั้งเท่านั้น ที่สำนักงานขนส่งทั่วประเทศ โดยมีรายละเอียดดังนี้
1.จองคิว เลือกวัน เวลา สถานที่ผ่านออนไลน์ที่ เว็บไซต์ https://gecc.dlt.go.th/login หรือแอปพลิเคชั่น DLT Smart Queue
2.เข้ารับการอบรม โดยมีหลักสูตรการอบรมและค่าใช้จ่าย ดังนี้
อบรมครั้งที่ 1 มีหลักสูตร คือ คืน 1)คืนไม่เกิน 12 คะแนน อบรม 4 ชั่วโมง 300 บาท 2)คืนไม่เกิน 9 คะแนน อบรม 3 ชั่วโมง 250 บาท และ 3)คืนไม่เกิน 6 คะแนน อบรม 2 ชั่วโมง 200 บาท
อบรมครั้งที่ 2 มีหลักสูตร คือ 1)คืนกลับมาเป็น 6 คะแนน อบรม 3 ชั่วโมง 250 บาท 2)คืนกลับมาเป็น 12 คะแนน อบรม 4 ชั่วโมง 300 บาท (กรณีถูกสั่งพักใช้ใบขับขี่ เหลือ 0 คะแนน )
3.เข้ารับการทดสอบ โดยต้องได้คะแนนไม่น้อยกว่าร้อยละ 60 จึงจะถือว่าผ่านการอบรมและทดสอบ หากทดสอบไม่ผ่าน สามารถสอบเป็นครั้งที่ 2 ได้ ในวันเดียวกัน และหากยังสอบไม่ผ่านอีก เจ้าหน้าที่จะออกใบนัดให้มาทดสอบ ครั้งที่ 3 ภายใน 7 วัน นับจากวันที่สอบครั้งแรกไม่ผ่าน
“เมื่อผ่านการทดสอบแล้วกรมการขนส่งทางบกจะแจ้งผลผ่านระบบอิเล็กทรอนิกส์ เพื่อให้สำนักงานตำรวจแห่งชาติคืนคะแนนให้ต่อไปสอบถามเพิ่มเติมที่ สายด่วนกรมการขนส่งทางบกโทร.1584” นางสาวรัชดา กล่าว
วันจันทร์ที่ 6 มีนาคม 2566
06/03/2566
ปลัดฯณัฐพล มอบรางวัล CAR & BIKE OF THE YEAR 2023 สร้างแรงจูงใจให้แก่ผู้ประกอบการร่วมพัฒนาผลิตยานยนต์คุณภาพให้ผู้บริโภค
ปลัดกระทรวงอุตสาหกรรม มอบรางวัล CAR & BIKE OF THE YEAR 2023 สร้างแรงจูงใจให้แก่ผู้ประกอบการร่วมพัฒนาผลิตยานยนต์คุณภาพให้ผู้บริโภค
เมื่อวันที่ 3 มีนาคม 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานในพิธีมอบรางวัล CAR & BIKE OF THE YEAR 2023 ครั้งที่ 25 เป็นรางวัลที่ประกาศถึงเกียรติยศแห่งการค้นคว้า และพัฒนาของแต่ละบริษัทด้านยนตรกรรม ทั้งยังเป็นการสนับสนุนให้ทุกบริษัทรถยนต์เกิดความภาคภูมิใจในผลงาน และพร้อมที่จะผลิตสินค้าคุณภาพออกมาสู่ผู้บริโภคอย่างต่อเนื่อง และเป็นเวทีกลางให้ผู้ประกอบการยานยนต์ได้มาร่วมสร้างบรรทัดฐานใหม่ในด้านคุณภาพให้เกิดขึ้นในแวดวงยานยนต์ของไทย และนำมาซึ่งฐานข้อมูลที่ถูกต้องส่งต่อสู่ผู้บริโภค โดยมีนายอโณทัย เอี่ยมลำเนา ประธานจัดงาน Car & Bike of The Year ให้การต้อนรับ ณ ห้อง รอยัล จูบิลี่ บอลรูม อาคารชาเลนเจอร์อิมแพ็ค เมืองทองธานี
ปลัดกระทรวงอุตสาหกรรม กล่าวว่า ภาคอุตสาหกรรมยานยนต์ มีบทบาทสำคัญต่อระบบเศรษฐกิจของประเทศไทย ถือเป็นหนึ่งในอุตสาหกรรมยุทธศาสตร์ ที่สร้างมูลค่าหลายล้านล้านบาทต่อปี รัฐบาลทุกยุคทุกสมัยจึงมีนโยบายส่งเสริม และพัฒนาอุตสาหกรรมยานยนต์มาอย่างต่อเนื่อง เพื่อให้ไทยเราได้ก้าวขึ้นมาเป็นฐานการผลิตยานยนต์คุณภาพของตลาดโลก และสอดรับกับทิศทางการใช้ยานยนต์ในโลกปัจจุบัน ที่มุ่งสู่เป้าหมายการใช้ยานยนต์พลังงานไฟฟ้า ซึ่งการดำเนินงานเพื่อให้บรรลุนโยบายต่างๆ นั้น จำเป็นต้องอาศัยความร่วมมืออย่างเต็มที่ จากทั้งภาครัฐ และภาคเอกชน เพื่อช่วยกันขับเคลื่อนให้อุตสาหกรรมยานยนต์ของไทย กลายเป็นฐานการผลิตที่มีคุณภาพ และได้มาตรฐานระดับโลก สำหรับรางวัล Car & Bike of The Year 2023 ถือเป็นอีกกิจกรรมที่จะช่วยสร้างแรงจูงใจให้แก่ผู้ประกอบการทั้งหลาย ได้ร่วมแข่งขัน เพื่อพัฒนา และผลิตยานยนต์คุณภาพให้กับผู้บริโภคได้เลือกใช้
รางวัล Car & Bike of The Year แบ่งเป็นรางวัลประเภทรถยนต์มีจำนวน 94 รางวัล มีบริษัทได้รับรางวัล จำนวน 32 บริษัท ส่วนรางวัลประเภทรถจักรยานยนต์ มีจำนวนรางวัล 36 รางวัล มีบริษัทได้รับรางวัล จำนวน 9 บริษัท
วันจันทร์ที่ 6 มีนาคม 2566
06/03/2566
​โฆษกรัฐบาลเผย การท่องเที่ยวไทยยังคงติดอันดับต้นของการสำรวจในมิติต่าง ๆ อย่างต่อเนื่อง พร้อมย้ำความสำคัญอุตสาหกรรมท่องเที่ยว
พัฒนาการท่องเที่ยวอย่างรอบด้าน เพื่อสร้างการเติบโตอย่างยั่งยืน
วันนี้ (6 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ประเทศไทยมีชื่อเสียงโดดเด่นด้านการท่องเที่ยว และยังคงติดอันดับต้นๆ ของการสำรวจในมิติต่าง ๆ อย่างต่อเนื่อง พร้อมย้ำความสำคัญอุตสาหกรรมท่องเที่ยว พัฒนาการท่องเที่ยวอย่างรอบด้าน เพื่อสร้างการเติบโตอย่างยั่งยืน
โฆษกประจำสำนักนายกรัฐมนตรี กล่าวว่า Kiplinger วารสารด้านการวิเคราะห์แนวโน้มธุรกิจของของสหรัฐฯ เผยแพร่การจัดอันดับประเทศทั่วโลกที่มีค่าใช้จ่ายสำหรับนักท่องเที่ยวน้อยที่สุด 10 อันดับ ประเทศไทยอยู่ในอันดับ 4 โดยมีค่าใช้จ่ายรายวันเฉลี่ย 52 ดอลลาร์สหรัฐฯ ค่าที่พักเฉลี่ย 21 ดอลลาร์สหรัฐฯ/วัน และค่าอาหารเฉลี่ย 14 ดอลลาร์สหรัฐฯ/วัน ซึ่งในการจัดอันดับยังระบุว่า แม้ค่าตั๋วเครื่องบินมายังประเทศในเอเชียใต้ช่วงนี้อาจมีราคาสูง แต่สามารถชดเชยได้ด้วยค่าใช้จ่ายอื่น ทั้งนี้ ประเทศไทยมีชื่อเสียงเรื่องชายหาดเขตร้อน วัดป่า พระพุทธรูป ร้านอาหารอร่อยๆ และตลาดนัด (Street market) ในเมืองอย่างกรุงเทพฯ จึงไม่น่าแปลกใจที่ประเทศไทยเป็นประเทศที่มีผู้มาเยือนมากที่สุดในเอเชียตะวันออกเฉียงใต้ (https://www.kiplinger.com/personal-finance/spending/cheapest-countries-to-travel-to)
ซึ่งการจัดอันดับคำนึงถึงค่าใช้จ่ายรายวันโดยรวมเฉลี่ย ที่อาจต้องจ่ายเมื่อไปถึงจุดหมายปลายทาง และยังรวมถึงที่พัก อาหาร และค่าครองชีพรายวัน แต่ไม่คำนึงถึงค่าตั๋วเครื่องบิน เนื่องจากค่าตั๋วเครื่องบินจะแตกต่างกันไปมากขึ้นอยู่กับช่วงเวลาของปีที่เดินทาง สถานที่ต้นทาง และปลายทาง โดยการจัดอันดับดังกล่าวประเทศที่มีค่าใช้จ่ายน้อยที่สุด ได้แก่ ประเทศลาว ตุรกี และอินโดนีเซียตามลำดับ
โฆษกประจำสำนักนายกรัฐมนตรี กล่าวเพิ่มเติมว่า ล่าสุด ประเทศไทยยังได้รับคัดเลือกให้เป็น “จุดหมายปลายทางการท่องเที่ยวยอดเยี่ยม” จากงาน Grand Travel Award 2023 คู่กับประเทศอิตาลี ทั้งนี้ งาน Grand Travel Award เป็นพิธีมอบรางวัลที่ใหญ่ที่สุดสำหรับอุตสาหกรรมการท่องเที่ยวในสวีเดน ซึ่งจัดขึ้นเป็นประจำทุกปีตั้งแต่ปีพ.ศ. 2536 โดยผู้ชนะจะได้รับการคัดเลือกจากการสำรวจในหมู่นักเดินทางชาวสวีเดน และตัวแทนการท่องเที่ยว (travel agencies) ทั่วประเทศ
“นายกฯ ยินดีที่การท่องเที่ยวไทยยังคงติดอันดับต้น ๆ ของการสำรวจในมิติต่าง ๆ อย่างต่อเนื่องในช่วงที่ผ่านมา ซึ่งรัฐบาลให้ความสำคัญอุตสาหกรรมท่องเที่ยว ทั้งการพัฒนาคุณภาพ และความหลากหลายของแหล่งท่องเที่ยว พัฒนาและฟื้นฟูทรัพยากรธรรมชาติและการรักษาสิ่งแวดล้อมเพื่อสร้างการเติบโตอย่างยั่งยืน เร่งสร้างโครงสร้างพื้นฐานด้านการคมนาคมเพื่ออำนวยความสะดวกให้แก่นักท่องเที่ยวทั้งชาวไทยและชาวต่างประเทศ พร้อมกันนี้ยังคำนึงถึงและควบคุมสินค้า บริการ และราคาค่าโดยสารไม่ให้แพงเมื่อเทียบกับประเทศอื่น ซึ่งกล่าวได้ว่า ไทยมีคุณภาพและราคาไม่แพง ทั้งนี้ คนไทยสามารถเข้าถึงการท่องเที่ยวในประเทศในราคาถูกผ่านโครงการ “เราเที่ยวด้วยกัน” ที่รัฐบาลได้ให้การสนับสนุนเป็นเฟลที่ 5 แล้ว” นายอนุชาฯ กล่าว
วันจันทร์ที่ 6 มีนาคม 2566
06/03/2566
​นายกรัฐมนตรีพอใจ 3 ปีดึงบิ๊กคอร์ปลงทุน 5 อุตสาหกรรมมุ่งเป้า 6 แสนล้านบาท
นายกรัฐมนตรีพอใจ 3 ปีดึงบิ๊กคอร์ปลงทุน 5 อุตสาหกรรมมุ่งเป้า 6 แสนล้านบาท บอร์ดบีโอไอ มี.ค.นี้เตรียมอนุมัติอีกหลายโครงการใหญ่ ยกเป็นผลงาน “ทีมไทยแลนด์” พร้อมขอบคุณเจ้าหน้าที่ทุกหน่วยลุยงานหนักดันไทยเป็นจุดหมายนักลงทุนสำเร็จ
วันนี้ 6 มีนาคม 2566 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม รับทราบรายงานของสำนักงานคณะกรรมการส่งเสริมการลงทุน (บีโอไอ) ถึงความคืบหน้าการดึงดูดการลงทุนในอุตสาหกรรมเป้าหมายตามนโยบายของรัฐบาล ซึ่งพบว่าใน 3 ปีที่ผ่านมา (2563-65) ได้มีบรรษัทข้ามชาติใหญ่ระดับโลกเลือกใช้ไทยเป็นฐานลงทุนธุรกิจใหม่ ๆ โดยเฉพาะใน 5 อุตสาหกรรมมุ่งเป้า ประกอบด้วย ยานยนต์ไฟฟ้า ดิจิทัล อิเล็กทรอนิกส์อัจฉริยะ BCG และอุตสาหกรรมสร้างสรรค์ มียอดขอรับการส่งเสริมการลงทุนรวมกัน 2,687 โครงการ มูลค่าเงินลงทุนกว่า 6 แสนล้านบาท
นายกรัฐมนตรีพอใจกับการเติบโตของการลงทุนที่เกิดขึ้น และถือเป็นผลสะท้อนที่เป็นรูปธรรมแสดงให้เห็นว่าต่างชาติเชื่อมั่นต่อนโยบายของรัฐบาล พื้นฐาน ศักยภาพของประเทศไทยและคนไทย โดยนายกรัฐมนตรียกให้ความสำเร็จนี้เป็นผลงานของทีมไทยแลนด์ ของทุกหน่วยงาน ไม่ว่าจะเป็นทีมปฏิบัติการเชิงรุกเพื่อดึงดูดการลงทุนจากต่างประเทศ บีโอไอ และหน่วยงานที่เกี่ยวข้องที่ได้ร่วมกันทำงานอย่างหนักท่ามกลางการแข่งขันกับประเทศต่างๆที่เร่งดึงดูดนักลงทุนเช่นกัน แต่ทีมไทยแลนด์ก็สามารถผลักดันให้ประเทศไทยเป็นจุดหมายปลายทางที่นักลงทุนทั่วโลกเลือกเป็นฐานการผลิตได้
“ในเดือน มี.ค.นี้จะมีการประชุมบอร์ดบีโอไออีก 1 ครั้ง ซึ่งสำนักงานบีโอไอจะนำเสนอโครงการลงทุนขนาดใหญ่อีกหลายโครงการให้บอร์ดอนุมัติให้การส่งเสริม การที่ต่างชาติเข้ามาลงทุนในอุตสาหกรรมเป้าหมายของไทยต่อเนื่องนี้ ทำให้นายกรัฐมนตรีมั่นใจว่ารัฐบาลได้กำหนดนโยบายมาถูกทางและได้การวางรากฐานให้อุตสาหกรรมใหม่ของประเทศให้เข้มแข็งต่อไปในอนาคต” น.ส.ไตรศุลี กล่าว
น.ส.ไตรศุลี กล่าวว่า สำนักงานบีโอไอ รายงานถึงรายละเอียดการขอรับส่งเสริมการลงทุนของบรรษัทข้ามชาติขนาดใหญ่ใน 5 อุตสาหกรรมมุ่งเป้า รวม 2,687 โครงการ เงินลงทุนรวม 6 แสนล้านบาท ดังนี้ 1)อุตสาหกรรมยานยนต์ไฟฟ้าและชิ้นส่วนรวมถึงสถานีอัดประจุไฟฟ้า 46 โครงการ มูลค่าเงินลงทุน 78,115 ล้านบาท 2) อุตสาหกรรมดิจิทัล 420 โครงการ มูลค่า 64,481 ล้านบาท 3)อุตสาหกรรมอิเล็กทรอนิกส์อัจฉริยะ 92 โครงการ มูลค่า 113,990 ล้านบาท 4)อุตสาหกรรม BCG 1,911 โครงการ มูลค่า 305,170 ล้านบาท และ 5)อุตสาหกรรมสร้างสรรค์ 218 โครงการ มูลค่า 53,104 ล้านบาท
วันจันทร์ที่ 6 มีนาคม 2566
06/03/2566
​รัฐบาลห่วงใยประชาชน แนะจุดสังเกต "ข่าวปลอม" 10 จุด สร้างภูมิคุ้มกันรู้ทันข่าวปลอม
​รัฐบาลห่วงใยประชาชน แนะจุดสังเกต "ข่าวปลอม" 10 จุด สร้างภูมิคุ้มกันรู้ทันข่าวปลอม
วันนี้ 6 มีนาคม 2566นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลห่วงใยประชาชนถูกมิจฉาชีพหลอก ถึงแม้จะมีการประชาสัมพันธ์แจ้งเตือนอยู่ตลอดเวลา แต่มิจฉาชีพได้ปรับเปลี่ยนรูปแบบกลโกง ให้มีความน่าเชื่อถือมากยิ่งขึ้น ทำให้ยังมีประชาชนตกเป็นเหยื่อสูญเสียเงินให้กับมิจฉาชีพ ซึ่งจากรายงานของกระทรวงดิจิทัลเพื่อเศรษฐกิจและสังคม พบว่า 70% ของข่าวสารที่แพร่กระจายบนโซเชียลมีเดีย คือ ข่าวปลอม
นางสาวรัชดา กล่าวว่า เพื่อสร้างภูมิคุ้มกันให้ประชาชนได้รู้ทันข่าวปลอมผ่านสื่อออนไลน์ โดยเฉพาะบนเฟซบุ๊ก ทางกระทรวงพอจิทัลฯจึงแนะนำให้ประชาชนสังเกตจุดสำคัญ 10 ข้อ ที่มีลักษณะเป็น "ข่าวปลอม" ดังนี้
1. สงสัยข้อความพาดหัว : ข่าวปลอมมักมีข้อความพาดหัวที่ดึงดูดความสนใจโดยใช้ตัวหนังสือเด่น ๆ และเครื่องหมายอัศเจรีย์ หากข้อความพาดหัวที่น่าตื่นตระหนกฟังดูไม่น่าเชื่อถือ ข่าวนั้นน่าจะเป็นข่าวปลอม
2. สังเกตที่ URL : URL หลอกลวง หรือดูคล้ายอาจเป็นสัญญาณของข่าวปลอมได้ เว็บไซต์ข่าวปลอมจำนวนมากเปลี่ยนแปลง URL เพียงเล็กน้อยเพื่อเลียนแบบแหล่งข่าวจริง เราอาจไปที่เว็บไซต์เพื่อเปรียบเทียบ URL กับแหล่งข่าวที่มี
3. สังเกตแหล่งที่มา : ตรวจดูให้แน่ใจว่าเรื่องราวเขียนขึ้นโดยแหล่งที่มาที่น่าเชื่อถือและมีชื่อเสียงด้านความถูกต้อง หากเรื่องราวมาจากองค์กรที่ชื่อไม่คุ้นเคย ให้ตรวจสอบที่ส่วน “เกี่ยวกับ” เพื่อเรียนรู้เพิ่มเติม
4. มองหาการจัดรูปแบบที่ไม่ปกติ : เว็บไซต์ข่าวปลอมจำนวนมากมักมีการสะกดผิดหรือวางเลย์เอาต์ไม่ปกติ โปรดอ่านอย่างระมัดระวังหากเราเห็นสัญญาณเหล่านี้
5. พิจารณารูปภาพ : เรื่องราวข่าวปลอมมักมีรูปภาพหรือวิดีโอที่ไม่เป็นความจริง บางครั้งรูปภาพอาจเป็นรูปจริง แต่ไม่เกี่ยวข้องกับบริบทของเรื่องราว เราสามารถค้นหาเพื่อตรวจสอบได้ว่ารูปภาพเหล่านั้นมาจากที่ไหน
6. ตรวจสอบวันที่ : เรื่องราวข่าวปลอมอาจมีลำดับเหตุการณ์ที่ไม่สมเหตุผล หรือมีการเปลี่ยนแปลงวันที่ของเหตุการณ์
7. ตรวจสอบหลักฐาน : ตรวจสอบแหล่งข้อมูลของผู้เขียนเพื่อยืนยันว่าถูกต้อง หากไม่มีหลักฐานหรือความน่าเชื่อถือของผู้เชี่ยวชาญที่ไม่มีชื่อเสียง อาจระบุได้ว่าข่าวดังกล่าวเป็นข่าวปลอม
8. ดูรายงานอื่น ๆ : หากไม่มีแหล่งที่มาอื่น ๆ ที่รายงานเรื่องราวเดียวกัน อาจระบุได้ว่าข่าวดังกล่าวเป็นข่าวปลอม หากมีการรายงานข่าวโดยหลายแหล่งข่าวที่คุณเชื่อถือได้ มีแนวโน้มว่าข่าวดังกล่าวจะเป็นข่าวจริง
9. เรื่องราวนี้เป็นเรื่องตลกหรือไม่ : บางครั้งอาจแยกข่าวปลอมจากเรื่องตลกหรือการล้อเลียนได้ยาก ตรวจสอบดูว่าแหล่งที่มาของข่าวขึ้นชื่อเรื่องการล้อเลียนหรือไม่ และรายละเอียดตลอดจนน้ำเสียงของข่าวฟังดูเป็นเรื่องตลกหรือไม่
10. เรื่องราวบางเรื่องอาจตั้งใจเป็นข่าวปลอม : ใช้วิจารณญาณเพื่อคิดวิเคราะห์เรื่องราวที่เราอ่าน และแชร์เฉพาะข่าวที่เราแน่ใจว่าเชื่อถือได้เท่านั้น
"ขอชวนประชาชนร่วมกันตัดวงจรข่าวปลอม โดยเริ่มต้นจากสังเกตว่าข่าวใดเป็นข่าวปลอม พิจารณาสาระให้ดี อย่าหลงเชื่อและอย่าแชร์ต่อ กรณีที่ทราบภายหลังว่าได้แชร์ข่าวปลอมไปแล้ว เมื่อทราบข้อมูลจริง ควรบอกต่อด้วย สังคมจะได้รับรู้สิ่งที่ถูกต้อง" นางสาวรัชดา ย้ำ
วันจันทร์ที่ 6 มีนาคม 2566
06/03/2566
ผู้ตรวจวีระกิตติ์ฯ ลงพื้นที่ยะลา ตรวจเยี่ยมกลุ่มสมุนไพรปิยะมิตร และบริษัท สกายออน อินเตอร์เนชั่นแนล จำกัด ประกอบกิจการแปรรูปสินค้าเกษตร
ผู้ตรวจราชการกระทรวงอุตสาหกรรม ลงพื้นที่ยะลา ตรวจเยี่ยมกลุ่มสมุนไพรปิยะมิตร และบริษัท สกายออน อินเตอร์เนชั่นแนล จำกัด ประกอบกิจการแปรรูปสินค้าเกษตร
เมื่อวันที่ 2 มีนาคม 2566 นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรมและคณะลงพื้นที่ยะลา เยี่ยมชมการดำเนินงานของกลุ่มสมุนไพรปิยะมิตร โดยสถานประกอบการดังกล่าว ได้เข้าร่วมโครงการต่าง ๆ ของ สอจ.ยะลา อาทิ โครงการพัฒนาขีดความสามารถในการแข่งขันของเกษตรอุตสาหกรรม และขับเคลื่อนศูนย์ปฏิรูปอุตสาหกรรม 4.0 ระดับจังหวัด กิจกรรมพัฒนาผลิตภัณฑ์และบรรจุภัณฑ์ต้นแบบเพื่อสร้างคุณค่าและมูลค่าเพิ่ม เรื่องของบรรจุภัณฑ์สมุนไพร นอกจากนี้ผลิตภัณฑ์ของกลุ่มได้รับการรับรองมาตรฐานอุตสาหกรรมเอส (มอก.เอส) เลขที่ 198-2565
และในเวลา 13.00 น. ผู้ตรวจวีระกิตติ์ฯ ลงพื้นที่ตรวจเยี่ยม บริษัท สกายออน อินเตอร์เนชั่นแนล จำกัด ประกอบกิจการแปรรูปสินค้าเกษตร โดยสถานประกอบการดังกล่าวได้เข้าร่วมโครงการต่าง ๆ ของ สอจ.ยะลา อาทิ ได้รับสินเชื่อกองทุนพัฒนาเอสเอ็มอีตามแนวประชารัฐ เพื่อจัดซื้อเครื่องจักรและสร้างห้องเย็น เข้าร่วมกิจกรรมพัฒนาขีดความสามารถในการแข่งขันของเกษตรอุตสาหกรรมและขับเคลื่อนศูนย์ปฏิรูปอุตสาหกรรมเพื่อพัฒนาวิสาหกิจสู่ตลาด 4.0 เข้าร่วมกิจกรรมโครงการให้คำปรึกษาแนะนำเชิงลึกด้านการส่งเสริมและพัฒนาตามแนวทางเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (BCG) และได้รับสินเชื่อกองทุนพัฒนาเอสเอ็มอีตามแนวประชารัฐ เพื่อขยายโรงงานและเพิ่มกำลังผลิต โดยใช้เทคโนโลยีการแช่แข็งทุเรียนผลสุกทั้งลูก ในปี พ.ศ. 2565
วันจันทร์ที่ 6 มีนาคม 2566
06/03/2566
​โฆษกรัฐบาลเผย นายกฯ ยินดีภาคอุตสาหกรรมการผลิตพลาสติกชีวภาพไทยเป็นอันดับ 2 ของโลก
ขับเคลื่อนเศรษฐกิจไทยให้เติบโตอย่างยั่งยืน ควบคู่ไปกับการรักษาสิ่งแวดล้อม พร้อมสนับสนุนและส่งเสริมศักยภาพผู้ประกอบการไทยสู่ระดับสากล
วันนี้ (6 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมการทำงานของทั้งภาครัฐและเอกชน ผู้มีส่วนในการผลิตพลาสติกชีวภาพ ซึ่งลดการปล่อยก๊าซคาร์บอนไดออกไซด์ ช่วยแก้ปัญหาพลาสติกใช้ครั้งเดียวทิ้ง ส่งเสริมการอนุรักษ์ฟื้นฟูสิ่งแวดล้อม
โฆษกประจำสำนักนายกรัฐมนตรี กล่าวว่า น่ายินดีว่าประเทศไทยเป็นประเทศผู้ผลิตพลาสติกชีวภาพ (Bioplastic) รายใหญ่เป็นอันดับ 2 ของโลก ต่อจากสหรัฐฯ เนื่องจากมีวัตถุดิบ อาทิ อ้อย และมันสำปะหลัง ภายในประเทศจำนวนมากเพื่อการผลิต และด้วยศักยภาพกำลังการผลิตของประเทศอยู่ที่ 95,000 ตันต่อปี และมีแผนที่จะเพิ่มปริมาณการผลิตอีก 75,000 ตันต่อปี โดยกว่าร้อยละ 90 ของผลิตภัณฑ์พลาสติกชีวภาพเป็นไปเพื่อการส่งออก ส่วนที่เหลือจำหน่ายภายในประเทศ ซึ่งการผลิตพลาสติกชีวภาพไม่เพียงแต่เพิ่มมูลค่าให้กับสินค้าเกษตรของไทยเท่านั้น แต่ยังสนับสนุนความพยายามในการลดการปล่อยก๊าซคาร์บอนไดออกไซด์ และเป็นทางเลือกหนึ่งในการจัดการกับปัญหาที่เกิดจากพลาสติกแบบใช้ครั้งเดียวทิ้งอีกด้วย
โฆษกประจำสำนักนายกรัฐมนตรี กล่าวเพิ่มเติมว่า รัฐบาล โดยนายกรัฐมนตรีได้ประกาศให้ BCG เป็นวาระแห่งชาติ โดยมีเศรษฐกิจชีวภาพเป็นหนึ่งในปัจจัยสำคัญ หัวใจของเศรษฐกิจชีวภาพคือการขับเคลื่อนเศรษฐกิจโดยการใช้ทรัพยากรหมุนเวียนเป็นวัตถุดิบ ทั้งเพื่อผลิตพลังงาน อาหาร รวมถึงผลิตภัณฑ์ที่มีมูลค่าเพิ่มอื่นๆ ทั้งนี้ โมเดลเศรษฐกิจ BCG ยังสนับสนุนให้ผู้ผลิตนำเอาเทคนิคต่างๆ มาใช้เพื่อเพิ่มมูลค่าให้กับผลิตภัณฑ์ และก่อให้เกิดผลกระทบน้อยที่สุด หรือไม่มีผลกระทบเลยต่อสิ่งแวดล้อม
“รัฐบาลชื่นชมผู้ประกอบการไทยที่พัฒนาศักยภาพ และฝีมือจนทัดเทียมนานาประเทศ และในขณะเดียวกันเป็นอุตสาหกรรมที่คำนึงถึงผลกระทบต่อสิ่งแวดล้อมด้วย ทั้งนี้ ขอบคุณหน่วยงานที่เกี่ยวข้องทั้งภาครัฐและเอกชน ที่ให้การสนับสนุนนโยบายของรัฐบาล นายกรัฐมนตรีเชื่อมั่นว่ารูปแบบทางเศรษฐกิจที่คำนึงถึงสิ่งแวดล้อมจะทำให้เกิดความสมดุล ยั่งยืนในโลก และรัฐบาลพร้อมให้การสนับสนุนเศรษฐกิจไทยที่ให้ความสำคัญกับสิ่งแวดล้อม ให้เติบโตได้อย่างยั่งยืน พร้อมเพิ่มศักยภาพสร้างความได้เปรียบทางการแข่งขันในระดับสากล” นายอนุชาฯ กล่าว
วันจันทร์ที่ 6 มีนาคม 2566
06/03/2566
รองปลัดฯ ณัฏฐิญา เป็นประธาน เคาะ “พัฒนามาตรฐานกำกับดูแลโรงงานอุตสาหกรรม” นำระบบสารสนเทศช่วยพัฒนากระบวนงานตรวจกำกับ สั่งการ สปอ.
รองปลัดกระทรวงอุตสาหกรรม เป็นประธาน เคาะ “พัฒนามาตรฐานกำกับดูแลโรงงานอุตสาหกรรม” นำระบบสารสนเทศช่วยพัฒนากระบวนงานตรวจกำกับ สั่งการ สปอ. ทำระบบ Work Instruction แล้วเสร็จใน 150 วัน
เมื่อวันที่ 3 มีนาคม 2566 นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม เป็นประธานการประชุมพิจารณาโครงการพัฒนาระบบมาตรฐานการกำกับดูแลโรงงานอุตสาหกรรม โดยมี นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม พร้อมด้วยผู้บริหารและเจ้าหน้าที่ส่วนกลาง เข้าร่วมประชุม ณ ห้องประชุม อก.1 ชั้น 2 อาคารสำนักงานปลัดระทรวงอุตสาหกรรม
โดย รสอ.รก.รปอ. ได้นำการประชุมพร้อมแนะนำให้ดำเนินโครงการพัฒนาระบบมาตรฐานการกำกับดูแลโรงงานอุตสาหกรรม ซึ่งเป็นการนำระบบเทคโนโลยีสารสนเทศ มาช่วยพัฒนากระบวนงานตรวจกำกับดูแลสถานประกอบการ โรงงานอุตสาหกรรมในลักษณะ Work Instruction เพื่อให้เจ้าหน้าที่ของกระทรวงอุตสาหกรรมสามารถนำระบบเทคโนโลยีสารสนเทศ (Information Technology) มาใช้ในการกำกับดูแลโรงงานอุตสาหกรรม ให้เป็นไปในแนวทางและมาตรฐานเดียวกัน รวมทั้งให้เกิดความสะดวกในการปฏิบัติงานในโรงงาน หรือสถานประกอบการ ทั้งนี้ โครงการดังกล่าว จะช่วยเพิ่มประสิทธิภาพและลดปัญหาด้านสิ่งแวดล้อม อุบัติเหตุ และอุบัติภัย ที่อาจเกิดจากการประกอบกิจการโรงงาน และช่วยอำนวยความสะดวกแก่ผู้ปฏิบัติงาน นอกจากนี้ยังสามารถเชื่อมโยงข้อมูลที่ได้จากการกำกับดูแลโรงงานอุตสาหกรรมเข้ากับระบบทะเบียนลูกค้าของกระทรวงอุตสาหกรรม (i-Industry) อีกด้วย โดยมีเป้าหมายดำเนินการให้แล้วเสร็จภายใน 150 วัน
วันจันทร์ที่ 6 มีนาคม 2566
06/03/2566
ผู้ตรวจฯ ภาสกร ลงพื้นที่มหาสารคาม ตรวจราชการรอบที่ 1 พร้อมหารือเครือข่ายร่วมขับเคลื่อนนโยบายกระทรวงอุตสาหกรรม MIND ใช้หัวและใจ ปั้นอุตสาหกรรมคู่ชุมชน
ผู้ตรวจราชการกระทรวงอุตสาหกรรม ลงพื้นที่มหาสารคาม ตรวจราชการรอบที่ 1 พร้อมหารือเครือข่ายร่วมขับเคลื่อนนโยบายกระทรวงอุตสาหกรรม MIND ใช้หัวและใจ ปั้นอุตสาหกรรมคู่ชุมชน
เมื่อวันที่ 2 มีนาคม 2566 เวลา 08.30 น. นายภาสกร ชัยรัตน์ รองอธิบดีกรมส่งเสริมอุตสาหกรรม รักษาราชการแทนผู้ตรวจราชการกระทรวงอุตสาหกรรม ลงพื้นที่ตรวจติดตามงานเขตตรวจราชการที่ 12 ภาคตะวันออกเฉียงเหนือตอนกลาง จังหวัดมหาสารคาม โดยได้ประชุมตรวจติดตามงานตามประเด็นการตรวจราชการกระทรวงอุตสาหกรรม รอบที่ 1 ปีงบประมาณ พ.ศ. 2566 ณ ห้องประชุมสำนักงานอุตสาหกรรมจังหวัดฯ โดยมีนายศิวะ โพธิตาปนะ อุตสาหกรรมจังหวัดมหาสารคาม และเจ้าหน้าที่เข้าร่วม ทั้งนี้ อุตสาหกรรมจังหวัดได้รายงานผลการดำเนินงานปัญหาอุปสรรค ผลการตรวจกำกับโรงงาน/เหมืองแร่ สถานการณ์อ้อยลักลอบเผา การส่งเสริมอาชีพดูแลชุมชนรอบโรงงาน นอกจากนี้ ยังได้ประชุมหารือเครือข่ายในพื้นที่ อาทิ สภาอุตสาหกรรม สภาหอการค้า ผู้จัดการ SMEs D Bank สาขามหาสารคาม เครือข่ายอุตสาหกรรมรักษ์สิ่งแวดล้อม และผู้แทน คพอ. เพื่อร่วมกันกำหนดทิศทางการพัฒนาเศรษฐกิจอุตสาหกรรมของจังหวัดที่อยากให้มีงานวิจัยและนวัตกรรมมาช่วยพัฒนาสร้างมูลผลิตภัณฑ์ให้สามารถแข่งขันได้
ในการนี้ได้ให้ข้อแนะนำในการส่งเสริมและพัฒนาอุตสาหกรรม นำนโยบายท่านปลัดกระทรวงอุตสาหกรรม MIND ใช้ "หัว" และ "ใจ" ปั้นอุตสาหกรรมคู่ชุมชน ขับเคลื่อนสู่เป้าหมาย ภายใต้หลักการ "อุตสาหกรรมดี ชุมชนดี หน่วยงานดี" สู่ความสำเร็จ 4 มิติ (ความสำเร็จทางธุรกิจ การประกอบกิจการไม่สร้างผลกระทบชุมชน การดูแลสิ่งแวดล้อมตอบโจทย์ประชาคมโลก และการกระจายรายได้สร้างอาชีพ)
วันจันทร์ที่ 6 มีนาคม 2566
06/03/2566
ผู้ตรวจฯภาสกร ลงพื้นที่ร้อยเอ็ด เร่งขับเคลื่อนนโยบายกระทรวงอุตสาหกรรม MIND ใช้หัวและใจ ปั้นอุตสาหกรรมคู่ชุมชน
ผูัตรวจราชการกระทรวงอุตสาหกรรม ลงพื้นที่ร้อยเอ็ด เร่งขับเคลื่อนนโยบายกระทรวงอุตสาหกรรม MIND ใช้หัวและใจ ปั้นอุตสาหกรรมคู่ชุมชน
เมื่อวันที่ 2 มีนาคม 2566 เวลา 14.00 น. นายภาสกร ชัยรัตน์ รองอธิบดีกรมส่งเสริมอุตสาหกรรม รักษาราชการแทนผู้ตรวจราชการกระทรวงอุตสาหกรรม ลงพื้นที่ตรวจติดตามงานเขตตรวจราชการที่ 12 ภาคตะวันออกเฉียงเหนือตอนกลาง จังหวัดร้อยเอ็ด ได้ประชุมตรวจติดตามงานตามประเด็นการตรวจราชการกระทรวงอุตสาหกรรม รอบที่ 1 ปีงบประมาณ พ.ศ. 2566 ณ ห้องประชุมสำนักงานอุตสาหกรรมจังหวัดฯ มีผู้เข้าร่วมประชุม ประกอบด้วย สำนักงานอุตสาหกรรม สภาอุตสาหกรรม สภาหอการค้า ผู้จัดการ SMEs D Bank สาขาร้อยเอ็ด เครือข่ายอุตสาหกรรมรักษ์สิ่งแวดล้อม และผู้แทน คพอ. ทั้งนี้ ได้รับทราบผลการดำเนินงานปัญหา อุปสรรค การตรวจกำกับโรงงานเหมืองแร่ (ทรายแม่น้ำ) การส่งเสริมอาชีพดูแลชุมชนรอบโรงงาน การของบประมาณสร้างสำนักงานแห่งใหม่ การซ่อมแซมบ้านพัก การตรวจเยี่ยมผู้ประกอบการที่ได้รับ มผช. ต่อยอดสร้างอาชีพมีรายได้หลังถูกผลกระทบโควิด-19 พร้อมทั้งศักยภาพทิศทางการพัฒนาเศรษฐกิจอุตสาหกรรมของจังหวัดร้อยเอ็ด ซึ่งเป็นเมืองข้าวหอมมะลิโลก จึงอยากให้มีงานวิจัยและนวัตกรรมมาช่วยพัฒนาสร้างมูลค่าเพิ่มผลิตภัณฑ์ให้สามารถแข่งขันได้ ตลอดจนการส่งเสริมสร้างเครือข่ายผู้ประกอบการรายย่อยให้มีศักยภาพเข้าถึงแหล่งทุนในการประกอบการ จากภาคเอกชน ภาคประชาชน
ในการนี้ได้ให้ข้อแนะนำในการส่งเสริมและพัฒนาอุตสาหกรรม นำนโยบายท่านปลัดกระทรวงอุตสาหกรรม MIND ใช้ "หัว" และ "ใจ" ปั้นอุตสาหกรรมคู่ชุมชน ขับเคลื่อนสู่เป้าหมาย ภายใต้หลักการ "อุตสาหกรรมดี ชุมชนดี หน่วยงานดี" สู่ความสำเร็จ 4 มิติ (ความสำเร็จทางธุรกิจ การประกอบกิจการไม่สร้างผลกระทบชุมชน การดูแลสิ่งแวดล้อมตอบโจทย์ประชาคมโลก และการกระจายรายได้สร้างอาชีพ) ทั้งนี้ ได้รับความร่วมมือจากอุตสาหกรรมจังหวัดร้อยเอ็ด นางสาวรัชฎา เมธาวีกุลชัย และคณะหน่วยงานร่วมภาครัฐและเอกชนเป็นอย่างดี
วันอังคารที่ 21 มีนาคม 2566
สธ.เผยผลตรวจเลือด 70 คนงานโรงถลุงเหล็กค่าปกติ รอผล “ซีเซียม” ในปัสสาวะ 2 สัปดาห์
ปลัดกระทรวงสาธารณสุข เผย ผลตรวจเลือดรอบแรกคนงานโรงถลุงเหล็กที่หลอมซีเซียม-137 จำนวน 70 คน พบค่าเม็ดเลือดขาว เกล็ดเลือด ค่าตับและไตปกติ นัดตรวจซ้ำวันที่ 5 เม.ย. ส่วนการตรวจซีเซียมในปัสสาวะโดยสำนักงานปรมาณูเพื่อสันติ รอผลอีก 2 สัปดาห์
วันนี้ (21 มีนาคม 2566) นพ.โอภาส การย์กวินพงศ์ ปลัดกระทรวงสาธารณสุข กล่าวถึงความคืบหน้าการตรวจสุขภาพผู้ที่มีโอกาสสัมผัสวัสดุกัมมันตรังสีซีเซียม-137 ว่า ได้รับรายงานจาก นพ.สุรินทร์ สืบซึ้ง นายแพทย์สาธารณสุขจังหวัดปราจีนบุรี ในฐานะผู้บัญชาการเหตุการณ์ศูนย์ปฏิบัติการฉุกเฉินด้านการแพทย์และสาธารณสุข จังหวัดปราจีนบุรี ถึงการตรวจตรวจเลือดคนงานโรงงานถลุงเหล็กที่ดำเนินการหลอมวัสดุกัมมันตรังสีซีเซียม-137 ในอำเภอกบินทร์บุรี จังหวัดปราจีนบุรี จำนวน 70 คน เพื่อเฝ้าระวังสุขภาพของพนักงาน พบว่า ค่าเม็ดเลือดขาวค่าเกล็ดเลือด ค่าการทำงานของตับและไตเป็นปกติ โดยนัดตรวจซ้ำอีกครั้งในวันที่ 5 เมษายน 2566 ส่วนการตรวจหาซีเซียมในปัสสาวะ (Urine Cesium) โดยสำนักงานปรมาณูเพื่อสันติ ยังต้องรอผลในอีก 2 สัปดาห์
นพ.โอภาสกล่าวว่า กระทรวงสาธารณสุข โดยสำนักงานสาธารณสุขจังหวัดปราจีนบุรี ยังคงติดตามเฝ้าระวังอาการแสดงของการได้รับรังสีอย่างต่อเนื่อง ทั้งการตรวจสุขภาพในคนงานโรงงานถลุงเหล็ก การเฝ้าระวังอาการกลุ่มประชาชนทั่วไปในจังหวัดปราจีนบุรี และหากมีข้อมูลว่ามีผู้สงสัยสัมผัสเพิ่มเติมหรือมีการกระจายของกัมมันตรังสีซีเซียม-137 ออกจากพื้นที่ ก็จะขยายวงในการเฝ้าระวังเพิ่มเติมต่อไป ทั้งนี้ อาการแสดงที่พบจากการสัมผัสซีเซียม-137 มีทั้งทางผิวหนังเช่น เป็นแผลตุ่มน้ำพอง ผิวหนังอักเสบ อาการทั่วไป เช่น คลื่นไส้ อาเจียน หรือมีค่าเม็ดเลือดขาวผิดปกติ ดังนั้น จึงมีการเฝ้าระวังใน 3 กลุ่มอาการนี้
******************************************** 21 มีนาคม 2566